Barnasants

Dani Flaco a Les Terrasses de la Cançó
2023-07-20 19:00 (Europe/Madrid) | Terrassa de l’Edifici de la UGT de Catalunya, Rambla del Raval 29, Barcelona, Catalunya, 08001
Dijous 20 de Juliol —Terrassa de l’Edifici d’UGT* — 19h — Entrades a 18€
Després de més d’una dècada sobre els escenaris, set discos al sac i més de mil concerts a l’esquena, el cantautor de Bellvitge torna amb un concert senzill i despullat, tot fent un repàs del temes més estimats del seu repertori.
L’energia, la força i l’entesa amb el públic arriben al seu punt àlgid de calidesa al capvespre.
* l’accés serà per Plaça de Vázquez Montalbán

Lila Downs al Teatre Apolo – Gira Dos Corazones
2023-07-24 21:00 | Teatre Apolo de Barcelona, Av. del Paral·lel, 59, Barcelona, 08004
Dilluns 24 de juliol · Teatre Apolo de Barcelona· 21:00h · Entre 33,60€ i 44,80€
Gira Dos corazones – Concert Extraordinari de la 28a Edició del Barnasnats
Lila Downs una de les artistes més influents d’Amèrica Llatina torna amb la gira mundial Dos Corazones al Teatre Apolo de Barcelona. Les seves pròpies composicions combinen gèneres i ritmes tan diversos com a ranxeres i correguts mexicans, boleros, estàndards de jazz, hip-hop, cúmbia i música popular nord-americana.

Una de les veus més poderoses i singulars, torna amb la gira mundial en què estrenarà algunes de les cançons de el seu nou disc ‘La Sánchez’ (Sony Music 2023) que veurà la llum aquest estiu i inclou composicions creades durant la pandèmia, amb lletres molt sentimentals i de dol per la mort del seu marit Paul Cohen.
Amb una personalitat única, les cançons de Lila Downs narren històries commovedores i amb una , denúncia la injustícia social, els problemes de la immigració i la defensa de les dones, especialment les indígenes i les treballadores.
El nou treball ‘La Sánchez’ , en referència al seu cognom matern, conté sons del nord del seu Mèxic natal, fa un homenatge a la seva influència materna i narra vicissituds de les relacions personals i socials. El seu catorzè treball està produït per Orlando Aispuro, guitarrista i productor que ha col·laborat amb artistes com Carín León, C.Tangana o la banda mexicana Matisse.
La seva discografia compta amb nou àlbums d’estudi i Chavela Vargas la va nomenar com a successora. A les seves composicions combina diversos gèneres i ritmes diversos com ranxeres i correguts mexicans, boleros, estàndards de jazz, hip-hop cúmbia i música folklòrica nord-americana. Lila canta en castellà, anglès i diversos idiomes nadius americans com zapoteco, mixteco, náhuatl, maya i purépecha.
Ha cantat a duo amb artistes tan diversos com Rocío Durcal, Mercedes Sosa, Caetano Veloso, Juanes, Norah Jones, Juan Gabriel, Natalia Lafourcade, Carlos Santana, Nina Pastori, Diego el Cigala, Aida Cuevas, Bunbury i Rozalén, entre d’altres.
Lila Downs Sánchez va créixer entre Minnesota, els Estats Units, i la ciutat d’Oaxaca, a Mèxic. La seva mare pertany al grup indígena mixteco i el seu pare era escocès-nord-americà. Lila Downs ha escrit sobre la resistència Indígena, la necessària protecció de les plantes i menjars sagrats de la seva cultura oaxaquenya i el respecte a les tradicions del continent americà.

Anna Roig a Amposta
2023-08-18 22:00 | Plaça de l’Ajuntament d’Amposta, Plaça de l'Ajuntament, Amposta, Catalunya, 43870
Divendres 18 d’Agost · Plaça de l’Ajuntament d’Amposta · 22h
Aportar bellesa al món
Anna Roig signa en solitari el seu últim disc, on mostra el perfil més personal i reflexiu al voltant del motiu que l’ha dut sempre a fer música.
Una declaració d’intencions de la cantautora del Penedès per la bellesa, la bondat, la veritat i l’harmonia compartint allò que fa que aquest món sigui més bonic. La direcció escènica és de Jordi Casanovas (Premi Nacional de Cultura 2022).

Mil veus per a Víctor Jara a la Mercè
2023-09-24 22:00 | Avinguda de la Catedral, Avinguda de la catedral, Barcelona, Catalunya, 08002
Diumenge 24 de setembre · Avinguda de la Catedral· 22h · Entrada Lliure – Festes de La Mercè
Mil veus per a Víctor Jara: Xile i Catalunya Memòria i futur 50 anys després del cop d’estat
Víctor Jara és un referent internacional de la cançó protesta dels anys 60 i primers dels 70 i un dels pilars de la música llatinoamericana. Ambaixador cultural del govern de Salvador Allende, Jara va posar veu i música a les reivindicacions del poble xilè; una audàcia que el va condemnar quan les Forces Armades xilenes van ocupar el Palau de la Moneda, a Santiago. L’autor de cançons com El derecho de vivir en paz va ser torturat i assassinat a l’antic Estadio Chile, rebatejat com Estadio Víctor Jara amb el retorn de la democràcia, dues dècades més tard. I ara que es compleixen 50 anys d’aquell terrible cop d’estat, Mercè Música ret un tribut a Jara en un concert que reunirà cantants xilenes i catalanes, una banda de set músics creada per a l’ocasió, i uns convidats d’excepció, representants d’aquella generació històrica.
Mil veus per a Víctor Jara compta amb artistes de perfil divers. Anna Tijoux, xilena filla d’exiliats que viu a Barcelona, cantant, compositora i rapera, acumula premis i nominacions amb cançons que parlen de veritat, justícia i memòria. La també xilena Javiera Mena, resident a Madrid, és cantant, compositora i productora, una icona pop queer; toca el piano, el baix, la guitarra i la flauta i fa indie electropop, mentre que Mc Millaray, jove xilena, filla d’una parella de rapers, es declara rapera maputxe i activista per als drets d’aquest poble indígena, el més nombrós de Xile.
Per part de Catalunya, hi actuaran Rusó Sala, cantautora i directora de cors que defineix la seva música com a mediterrània i deutora de Rosa Zaragoza, i que al Barnasants 2017 va fer un concert amb repertori íntegre de Víctor Jara; i Sílvia Tomàs, cantautora de família xilena que escriu poemes i cançons sobre la injustícia, la naturalesa, la humanitat i l’amor. Tomàs reconeix la influència d’Atahualpa Yupanki en la seva obra.
Les veus d’aquestes cinc dones estaran acompanyades per la banda que Borja Penalba (guitarres, percussió menor, acordió i veus) i Marina Alcantud (piano, teclats i veus) han reunit per a 1.000 veus per a Víctor Jara, i que es completa amb Moi Bautista (baix elèctric, mini-baix acústic i veus), Tere Núñez (guitarres, percussió i veus), Jordi Ortolà (bateria, pad i percussió), Tobal Rentero (guitarró, charango, llaüt, moxenyo i flautes) i Lucía Zambudio (guitarra elèctrica i veus).
Inti Illimani Histórico també passarà per Barcelona per afegir-se al tribut a Víctor Jara. Amb Horacio Salinas (veu i guitarra) al capdavant, aquesta formació, propera en ànima i en repertori a Víctor Jara, està formada per Horacio Durán (guitarra, charango), Danilo Donoso (veu, bateria, percussió), Fernando Julio (veu, baix, contrabaix, guitarrón), Camilo Salinas (acordió, teclat), José Seves (veu, guitarra, percussió) i Hermes Villalobos (veu, flauta, quena). Si les cinc cantants de Mil veus per a Víctor Jara representen la societat actual xilena, Inti Illimani Histórico representen la de Jara i Allende. La memòria i la veu d’una generació valenta que la repressió no va fer callar.

El concert, impulsat per l’Ajuntament de Barcelona, la Generalitat i el Govern xilè, s’emmarca dins de les festes de la mercè.

Paco Ibáñez a Viladecans
2023-10-21 20:00 | Atrium Viladecans, Av. Josep Tarradellas, 17, Viladecans, Catalunya, 08840
Dissabte 21 d’octubre · Atrium de Viladecans · 20h · 22€
Concert de presentació: Atrium Viladecans nova seu del Barnasants
Icona de la lluita per la veritat i la llibertat, internacionalista i ambaixador de la poesia al món, l’artista ofereix un concert que és una proposta d’amor i dignitat, tot creant un espai on reivindica l’humanisme davant de la barbàrie del S. XXI.
Vestit de negre, guitarra a la mà i envoltat d’excel·lents músics, sobre un escenari de bella i sòbria escenografia, Paco Ibáñez ens regala cançons d’amor, de pur existencialisme, de lluita i resistència, que embolicades amb els ritmes dels instruments i la força de la poesia, evocaran la cruesa i la tristesa, però també la il·lusió, l’amor i l’esperança…
Paco Ibáñez es converteix en protagonista del que canta i converteix en protagonistes els qui escolten, que se senten acompanyats en la seva resistència per la dignitat personal i col·lectiva. La seva veu obre per a tots una porta misteriosa i secreta, la silenciosa i enlluernadora entrada cap a la poesia… la porta de la llibertat! Al recital hi trobarem una eclosió de belles cançons que aquest any veuran la llum en nou disc, així com les reedicions dels seus àlbums més emblemàtics.

Joan Isaac al Palau de la Música - 50 anys de cançons
2023-11-28 21:00 | Palau de la Música Catalana, C/ Palau de la Música, 4-6, Barcelona, Catalunya, 08003
Dimarts 28 de novembre · Palau de la Música Catalana · 18 a 35 €
Tinc una casa al mar
Coincidint amb la publicació del 23è àlbum, el barceloní Joan Isaac celebra mig segle de carrera, que coincideix amb 70 anys de vida. Ho farà amb un concert especial al “Palau de la Música” on repassarà algunes de les cançons emblemàtiques del seu ampli repertori.
També presentarà el nou disc Tinc una casa al mar (Dismedi, 2023), en el que les absències obtenen un pes fonamental: dedicat a la mare i l’amic Luis Eduardo Aute. Des d’una mirada madura i serena, el cantautor d’Esplugues de Llobregat posa l’oient davant el mirall i escruta la condició humana.

Les Kol·lontai al Teatre Joventut
2024-01-26 20:00 | Teatre Joventut, Joventut, 4, L'Hospitalet de Llobregat
Divendres 26 de gener · Teatre Joventut (l’Hospitalet) · 20 h · 20 €
Concert inaugural – Germanes de frontera
L’any 2017, amb motiu del centenari de la revolució bolxevic que va permetre que Alexandra Kollontai esdevingués la primera dona ministra i ambaixadora de la història universal, el Barnasants va impulsar la creació de Les Kol·lontai, una reunió musical de cantautores disposades a oferir un espectacle de reivindicació feminista sense embuts. El que havia de ser un mer concert especial, va convertir-se en una gira de més de trenta concerts arreu del país i un disc titulat Cançons Violeta (2018 Picap-Barnasants).
Han passat set anys i les lluites continuen amb més força. Sobren els motius perquè Les Kol·lontai –Sílvia Comes, Meritxell Gené i Ivette Nadal- hi tornin, aquest cop amb la creació d’un espectacle més feminista que mai i un so reforçat completament renovat.
El nou espectacle, direcció musical del Valen Nieto, titulat Germanes de frontera, afronta temàtiques molt diverses de la lluita feminista com la intersexualitat, la maternitat, la menstruació, la identitat, el cos, l’apoderament, la guerra…, a través de poemes d’Anna Dodas, Audre Lorde, Maria Mercè Marçal, Marta Pessarrodona, Alda Merini, Frida Kahlo, Helena Alvarado Nora Albert, A. Barbin, i de les mateixes Ivette Nadal, Meritxell Gené i Sílvia Comes.

Rubén Pozo al Teatre Casinet d’Hostafrancs
2024-01-27 20:00 | Teatre Casinet d’Hostafrancs, Rector Triadó, 53, Barcelona
Dissabte 27 de gener · Teatre Casinet d’Hostafrancs (BCN) · 20 h · 20/25 €
Vampiro +
Tot i néixer a Barcelona, l’antic component de Pereza és des de fa una dècada un dels músics de referència de l’escena del rock madrileny.
L’any 2012 Rubén Pozo va gravar el primer disc en solitari, Lo que más (Sony), que va evolucionar amb En marcha (Sony, 2015) i una gira amb Mark Olson, exvocalista de Jayhawks. El 2017 es va autodefinir amb el disc Habrá que vivir (Sony) i ara segueix al peu del canó amb la presentació del seu quart treball, Vampiro (Sony, 2022).

Joanjo Bosk al Harlem Jazz Club
2024-01-28 19:00 | Harlem Jazz Club, Comtessa de Sobradiel, 8, Barcelona
Diumenge 28 de gener · Harlem Jazz Club (BCN) · 19 h · 12/15 €
En concert
El cantautor de Figueres reapareix després del disc Directe al Barnasants, que va representar un punt i a part respecte als seus orígens rockers.
Enguany Joanjo Bosk es fa acompanyar a la guitarra d’Albert Serrano (Manolo García, Corada…), amb qui comparteix també altres projectes musicals. Com a duet faran un repàs a la discografia en solitari de discos com En el temple del vent, Cançó per Elna, Camí d’aigua… escrits entre la subtilesa acústica, la cançó d’autor clàssica i el rock.

Javier Lazo al Harlem Jazz Club
2024-02-02 20:00 | Harlem Jazz Club, Comtessa de Sobradiel, 8, Barcelona
Divendres 2 de febrer · Harlem Jazz Club (BCN) · 20 h · 12/15 €
En concert
Des de la comunitat d’afrodescendents del Perú es presenta un prestigiós cantant, compositor i productor crescut al districte crioll de Barranco.
Des de petit escoltava el mític Porfirio Vasquez a través de la veu del seu fill i hereu Abelardo, amb marineres, valsos, festejos o panalivios. I un altre referent és el guitarrista Carlos Carrión, fundador de l’agrupació Cambalache Negro. Música de criolls, mestissos entre allò indi, africà i espanyol, sobre històries d’encontres i desencontres.
Perú, País Convidat

Èric Vinaixa a Luz de Gas
2024-02-02 21:00 | Luz de Gas, Carrer de Muntaner, 246, Barcelona
Divendres 2 de febrer · Luz de Gas (BCN) · 21 h · 20/25 €
Les mil cares de la nit
El cantant rocker i productor de llarg recorregut nascut a Miravet va liderar el grup Rodamons i des de fa tretze anys es presenta en solitari.
Després de dos discos amb Rodamons, el 2010 va debutar en solitari amb La famosa gemma de Galveston (Picap, 2010). Amb el mateix segell el 2022 va presentar La més bonica història, i per tancar el 2023, el cinquè disc: Les mil cares de la nit. “És amb tu” és el primer senzill d’un àlbum que conté el concepte de la ‘nit’ en dotze contextos diferents.

Sopeña a l'Auditori Barradas
2024-02-03 20:00 | Auditori Barradas, Rambla Just Oliveras, 56, L'Hospitalet de Llobregat
Dissabte 3 febrer · Auditori Barradas (l’Hospitalet) · 20 h · 15 €
Cantar40
Recital antològic basat en els 40 anys de carrera i les més de cinc-centes composicions que ha signat el veterà i reconegut cantautor aragonès.
Gabriel Sopeña és un dels compositors i intèrprets fonamentals de la música popular aragonesa. Després de quatre dècades de trajectòria (1983-2023), tocarà temes llegendaris dels seus grups Ferrobós, Más Birras i El Frente, els discos en solitari, les col·laboracions musicant poesia per a Loquillo i les composicions per a altres artistes.

Cesk Freixas al Teatre Joventut
2024-02-04 19:00 | Teatre Joventut, Joventut, 4, L'Hospitalet de Llobregat
Diumenge 4 de febrer · Teatre Joventut (l’Hospitalet) · 19 h · 22 €
Concert amb amics: 20 anys
El cantautor de Sant Pere de Riudebitlles, resident ara a la Ràpita, canta i escriu cançons des de fa vint anys i ho celebra amb els amics de professió.
Per commemorar els 20 anys de trajectòria el cantautor penedesenc estrenarà una posada a escena que, amb un format de banda i seguint la línia estètica de la darrera gira, farà un repàs a les cançons més populars de la seva desena de discos. La gira serà enregistrada per publicar un directe que vol ser de regal i agraïment als seus seguidors.

Adolfo Osta al Casinet
2024-02-04 19:00 | Teatre Casinet d’Hostafrancs, Rector Triadó, 53, Barcelona
Diumenge 4 de febrer · Teatre Casinet d’Hostafrancs (BCN) · 19 h · 12/15 €
Primavera
Amb orígens a Pamplona i resident a Barcelona, el veterà cantant de música d’arrel tradicional
presenta un trio amb Cati Plana i Manel Segarra.
Primavera és un ram de tonades tradicionals de la península Ibèrica presentades pel trio de luxe liderat pel cantant i guitarrista Adolfo Osta amb l’acordionista Cati Plana i les cordes i arranjaments de Manel Segarra. Temes d’inspiració trobadoresca, romanços, cançons de bressol i cercavila, peces sefardites i una tonada de treball de Castella.
En col·laboració amb Tradicionàrius

Tomàs De Los Santos + Elsa Tronchoni a Figueres #100JoanSalvat-Papasseit
2024-02-09 20:00 | La Cate, Ronda del Rector Arolas, 4, Figueres, Girona, 17600
Divendres 9 de febrer · La Cate (Figueres) · 20 h · 8 €
La rosa als llavis. Centenari de Joan Salvat-Papasseit
El duet valencià de cantant i actriu fa reviure el poeta avantguardista Joan Salvat-Papasseit per homenatjar-lo als 100 anys de la seva mort.
El cantautor Tomàs de los Santos i l’actriu i directora teatral Elsa Tronchoni celebra l’obra del gran poeta barceloní Joan Salvat-Papasseit, a través de la compilació de cançons i rapsòdies basades en el poemari La rosa als llavis, amb una rosa de vellut i d’espines com a gran metàfora de la vida. Coincidint amb el centenari del traspàs del poeta (1924- 2024), el BarnaSants presenta una producció pròpia que homenatja l’escriptor que somiava en la fraternitat universal.
En col·laboració amb la XTAC

Bep Marquès al Harlem Jazz Club
2024-02-09 20:00 | Harlem Jazz Club, Comtessa de Sobradiel, 8, Barcelona
Divendres 9 de febrer · Harlem Jazz Club (BCN) · 20 h · 12/15 €
Canta i conta les seves cançons
El prolífic cantautor i comunicador ciutadellenc ja ha enregistrat una desena de treballs de pop d’autor editats per l’històric segell balear Blau.
El popular cantautor menorquí Bep Marquès desembarca per primer cop al BarnaSants amb un recull de cançons que respiren la sal i el mar de la seva terra. Són temes que canten a l’illa de la calma, a les amistats, als antics amors i al pas de temps. L’artista del somriure etern actuarà acompanyat de Toni Bosch a la guitarra i Pamela Sintes el baix.

Guiu Cortés i Ferran Exceso al Casinet d'Hostafrancs
2024-02-10 20:00 | Teatre Casinet d’Hostafrancs, Rector Triadó, 53, Barcelona
Dissabte 10 de febrer · Casinet d’Hostafrancs (BCN) · 20.00 h · 20/25 €
Demasiados hombres / Apocalipsis lento
El directe del cantant barceloní s’ha potenciat amb la recent incorporació de Ferran Exceso
a la banda d’El Niño de la Hipoteca del 2008.
L’any 2017 van gravar junts un EP amb el segell El Niño de la Hipoteca Records, Lo que hicimos en Youtube pero bien grabado, i enguany Guiu Cortés i Ferran Exceso estrenen Demasiados hombres i Apocalipsis lento, de manera respectiva.

Amaru Arangoitia a la Lleialtat
2024-02-10 20:00 | Lleialtat Santsenca, Olzinelles, 31, Barcelona
Dissabte 10 de febrer · Lleialtat Santsenca (BCN) · 20 h · 5 €
En concert
Amaru Arangoitia és un músic peruà membre del Centre Rimasun, que promou a Barcelona la cultura, l’educació i la llengua quítxua andines.
Al repertori del cantautor hi ha cançons en la seva llengua materna, el quítxua, que des de fa anys ensenya a la ciutat comtal, i altres d’instrumentals, que evoquen la música popular camperola de la seva terra natal. El recital es tancarà convidant a l’escenari el grup de música tradicional Romance Perú, del qual és el director.
Perú, País Convidat

Sergio Rojas al Harlem
2024-02-10 20:00 | Harlem Jazz Club, Comtessa de Sobradiel, 8, Barcelona
Dissabte 10 de febrer · Harlem Jazz club (BCN) · 20 h · 12/15 €
En mi coche
El bandautor madrileny es va donar a conèixer liderant la seva banda Preciados (2008-2012) i popularitzant cançons com “Otra oportunidad”.
Amb Preciados va gravar un disc a Universal que va ser la sintonia de La Vuelta a España 2010, i amb el senzill “Otra oportunidad” va ser nominat a grup revelació dels 40 Principals. El segon disc va ser Pecado (Warner, 2020), seguit de l’EP en directe Moby (2021), gravat a la sala Moby Dick amb el suport de Marlon, Angy Fernández i Playa Cuberris.

Tomàs De Los Santos + Elsa Tronchoni a Llorenç del Penedès #100JoanSalvat-Papasseit
2024-02-11 18:30 | El Centre de Llorenç del Penedès, Carrer de l'Abat Escarré, 19, 43712 Llorenç del Penedès, Tarragona, Llorenç del Penedès,, Catalunya, 43712
Diumenge 11 de febrer · El Centre de Llorenç del Penedès · 18:30H
La rosa als llavis. Centenari de Joan Salvat-Papasseit
El duet valencià de cantant i actriu fa reviure el poeta avantguardista Joan Salvat-Papasseit per homenatjar-lo als 100 anys de la seva mort.
El cantautor Tomàs de los Santos i l’actriu i directora teatral Elsa Tronchoni celebra l’obra del gran poeta barceloní Joan Salvat-Papasseit, a través de la compilació de cançons i rapsòdies basades en el poemari La rosa als llavis, amb una rosa de vellut i d’espines com a gran metàfora de la vida. Coincidint amb el centenari del traspàs del poeta (1924- 2024), el BarnaSants presenta una producció pròpia que homenatja l’escriptor que somiava en la fraternitat universal.

Raquel Lúa al Teatre del Casinet d'Hostafrancs
2024-02-11 19:00 - 20:00 | Teatre Casinet d’Hostafrancs, Rector Triadó, 53, Barcelona
Dissabte 11 de febrer · Casinet d’Hostafrancs (BCN) · 19.00 h · 15/20 €
Reguero de luz
L’espectacle en format de trio de Raquel Lúa es viu com un trànsit per la vida: el naixement, l’amor i el desamor, el sexe, la malaltia i la mort.
Les dures i sensibles lletres de la cantautora barcelonina i la seva personalíssima veu sonaran acompanyades del duet Darío Barroso i Glòria Maurel. Un conjunt virtuós, perceptiu i amb una trajectòria professional fora del comú que farà ballar la música pintant-hi els colors. La connexió entre tots tres serà absoluta, quasi palpable.

Luar Na Lubre a Paral·lel 62
2024-02-15 20:00 | PARAL·LEL 62, Av. Paral·lel 62, Barcelona, Catalunya, 08001
Dijous 15 de febrer · Paral·lel 62 (BCN) · 20.00 h · 25 €
Luar Na Lubre XX Encrucillada
L’històric grup gallec de música folk presenta les cançons del llibre+CD del seu vintè projecte,
Luar Na Lubre XX Encrucillada (Baía Edicións / Warner, 2024).
Concert de presentació del recull antològic de la reputada banda gallega Luar na Lubre, amb dos discos d’or, més de 2.500 concerts arreu del món i prop de 40 anys de trajectòria. El llibre-disc inclou una cronologia fotogràfica i literària dels seus vint discos, amb les veus de més de seixanta personalitats de la música, la literatura i el periodisme.

Manuel Gerena a Viladecans
2024-02-16 20:00 | Atrium Viladecans, Av. Josep Tarradellas, 17, Viladecans, Catalunya, 08840
Divendres 16 de febrer · Atrium Viladecans · 20 h · 16 €
En concert
Un dels concerts destacats del festival de cançó BarnaSants serà el que oferirà un dels cantaors més prohibits de la història, Manuel Gerena.
El poeta i cantautor sevillà nascut el 1945 és un dels grans referents musicals de la Transició. Va iniciar la carrera artística el 1968 i ben aviat es va convertir en referència del cante rebel i antifeixista de la mà de José Menese o Enrique Morente. L’artista sempre ha estat compromès amb moltes causes i ha demostrat una forta consciència social.

Gastelo al Centre Cultural Albareda
2024-02-16 20:00 | Centre Cultural Albareda, albareda, 22, Barcelona
Divendres 16 de febrer · C. C. Albareda (BCN) · 20.00 h · 18/22 €
Capricho
La cantautora càntabra presenta el seu cinquè treball, Capricho (Cersa, 2023), que vol donar continuïtat a la carrera d’una artista referencial.
Vicky Gastelo (Torrelavega, 1975) és una cantautora que ha col·laborat en discos de col·legues com Extremoduro, Funambulista i Conchita o al DVD d’homenatge a Enrique Urquijo. Les seves cançons també han estat interpretades per artistes com Pastora Soler, Malú, Ruth Lorenzo, Marta Sánchez, Lorena Gómez o Ednita Nazario.

Oller i Guerra al Harlem Jazz Club
2024-02-16 20:00 | Harlem Jazz Club, Comtessa de Sobradiel, 8, Barcelona
Divendres 16 de febrer Harlem Jazz Club (BCN) · 20 h · 12/15 €
En concert
Estrena del segon disc del duet experimental de cançó del contrabaixista i cantant valencià Jaume Guerra i el pianista sitgetà Víctor Oller.
Amb la cançó d’autor com a punt de partida, el duo Oller i Guerra es deixa influir pel pop, el jazz i el folk mediterrani per cercar un so propi. El projecte liderat per Víctor Oller i Jaume Guerra es completa amb Jordi Pallarés a la bateria. El senzill “Agraïment” és el primer avançament del nou disc, on participa la cantant Maria Bartomeu ‘La Maria’.

Albert Pla a Ondara
2024-02-16 22:30 | Auditori Municipal Ondara, Carrer Sant Jaume, 14, Ondara, Alacant, País Valencià, 03760
Concert inaugural al País Valencià
Et convidem a veure l’artista més polifacètic, transgressor i sorprenent que ha donat aquest país. ¿Os acordáis? és el títol d’una de les darreres cançons que va compondre durant la pandèmia. Músic, cantant, actor, escriptor, pallasso, bufó… Pla és un d’aquests exemplars únics a la seva espècie amb una capacitat perpètua per commoure, remoure i sorprendre. En aquesta ocasió es puja al escenari sol, en estat pur, amb aquesta força que té per teatralitzar les seves cançons i aconseguir un espectacle d’una poètica inusual, devastadora i electritzant.

Gaddafi Núñez al Torre Llobeta
2024-02-17 19:00 | C.C. Torre Llobeta, Carrer de Santa Fe, 2, Barcelona, 08031
Dissabte 17 de febrer · C.C. Torre Llobeta (BCN) · 19 h · Entrada lliure
25 anys de cançons
El músic, compositor i productor Gaddafi Núñez compleix 25 anys de carrera com un dels artistes peruans amb major reconeixement.
Després de dues dècades instal·lat a Barcelona és un reconegut creador i impulsor de projectes musicals d’arrel afroperuana i andina. Gaddafi Núñez celebra 25 anys de carrera artística des de l’edició del primer disc com a solista el 1999, i presentarà un recorregut en directe pels seus cinc discos enregistrats i algunes cançons inèdites.
Perú, País Convidat

Rafa Pons al Teatre Joventut
2024-02-17 20:00 | Teatre Joventut, Joventut, 4, L'Hospitalet de Llobregat
Dissabte 17 febrer · Teatre Joventut (l’Hospitalet) · 20 h · 22 €
Joven
El cantautor barceloní de 45 anys presenta amb tots els honors el seu últim disc, Joven, fent més oportuna que mai la trobada entre teatre i artista.
Rafa Pons actuarà amb banda i oferirà un concert únic i amb sorpreses per presentar les cançons del seu darrer disc, Joven (El Niño de la Hipoteca Records, 2023), a més de repassar el seu repertori. Des del 2009, el músic barceloní ha tocat al festival en diferents i memorables moments de la seva trajectòria.

Vozes i Nerea a l'Albareda
2024-02-17 20:00 | Centre Cultural Albareda, albareda, 22, Barcelona
Dissabte 17 de febrer · C.C. Albareda (BCN) · 20 h · 12/15 €
Clàssics del pop
Recital vibrant de la cantant menorquina Nerea Bruixa amb la formació de corda i alhora projecte d’inclusió social Vozes (Creu Sant Jordi 2023).
Nerea Bruixa ha enregistrat tres àlbums–Posiblemente, Vuelo descalza i Llegó la hora–, però ara es presenta acompanyada de la formació de corda de Vozes per brindar Clàssics del pop. Una relectura de cançons populars d’artistes espanyols com Antonio Vega, Antonio Flores, Fito, Platero y Tu, Jarabe de Palo i Sau, entre altres.

Carles Dénia a l'Auditori Barradas
2024-02-18 19:00 | Auditori Barradas, Rambla Just Oliveras, 56, L'Hospitalet de Llobregat
Diumenge 18 de febrer · Auditori Barradas (L’H) · 19 h
El cantaor saforenc presenta Mussol (autoeditat, 2023), un recull de noves composicions eclèctiques que en directe defensa al costat de la pianista Elisabet Raspall.
Mussol és un recull de poemes fets cançons amb la llibertat interpretativa que li és pròpia al guardonat artista valencià. Com un mussol, que en la foscor de la nit aguaita la seua presa, Carles Dénia ha anat a la caça de lletres i melodies en la soledat creativa per crear una obra introspectiva, plena de llum i d’arrels mediterrànies. Poemes d’autors contemporanis, d’altres del mateix Dénia i algunes versions de cançons d’altres autors conformen esta obra.
En l’escenari, Dènia es fa acompanyar per la pianista Elisabet Raspall, creant un espectacle intimista, ple de bellesa i sensibilitat.
En col·laboració amb Tradicionàrius
